Asentel-nneɣ yerza asiweḍ n tutlayt tayemmat seg tsuta ɣer tayeḍ. Aṣiweḍ n tutlayt tayemmat seg tsuta ɣer tayeḍ daxel n twaculin i d-yettili, s umata ger yiɛeggalen n twacult, seg umeqqran s amecṭuḥ (seg lejdud d yimawlan, syin ɣer yigerdan). Aṣiweḍ n tutlayt tayemmat yettili-d deg yiseggasen imezwura n umdan s useqdec-is di twacult, deg tudert n yal ass, deg uxxam, deg berra. Aṣiweḍ n tutlayt di twacult (Asiweḍ awaculan) yesɛa tazrirt ɣefulmad (usiweḍ) n tutlayt(ama d tutlayt tayemmat neɣ d taberranit) deg uɣerbaz. Almad s tutlayt tayemmat yesseǧhad timussniwin timezwura n ugrud,tid i yewwi seg twacult-is. Yesnernay deg tzemmar n wallaɣ d tidmi n ugrud.